Sausvingis
Sausvingis – ežeras pietų Lietuvoje, Alytaus rajone, apie 6 km į pietus nuo Alovės. Ežeras ovalaus pavidalo. Ilgis šiaurės rytų–pietvakarių kryptimi 1,11 km, plotis iki 0,66 km. Altitudė 124,5 m. Gylis siekia 19 m. Krantai žemi, vakaruose supelkėję. Krantai daugiausia apaugę miškeliais. Aplinkui plyti pievos ir dirbami laukai, auga sodas. Į Sausvingį suteka 5 upeliai, pietuose išteka upelis į I-2 upelį (Ilgio ežero baseinas). Šiaurinėje ežero pakrantėje įsikūrusios Kudariškės, kiek toliau pietuose – Ilgai.